यहाँ सोचने वाली बात यह है कि दुनिया के किसी भी कोने में महिलाएं, पुरुषों के समकक्ष नहीं समझी जातीं, लेकिन फिर भी वह लगातार इस हाशिये को लांघने में लगी रहती हैं। उत्तर प्रदेश में विधान सभा चुनाव होने वाले हैं जिसके लिए बुंदेलखंड से गुलाबी गैंग प्रमुख संपत पाल और पंचायत चुनाव में उम्मदीवार रही शीलू निषाद शामिल हैं। यह महिलाएं ‘पुरुषों के जैसी’ रणनीति अपना रही हैं, जिसमें वह अपने पास पिस्तौल रखना, गैंग बनाना, लोगों पर रौब जमाना और अपने प्रतिद्वंदी से नफरत करना आदि तरीके अपना रही हैं। लेकिन ये महिलाएं ऐसे रास्ते क्यों चुनती हैं? शायद वह सोचती हैं कि उन्हें तभी संजीदगी से लिया जायेगा जब वह समाज में ‘पुरुषों जैसे’ तरीके अपनाएंगी। वैश्विक स्तर पर देखा जाये तो पुरुष अपनी सत्ता छिन जाने के भय से महिलाओं को हर क्षेत्र से बाहर करना चाहता है।